NUSA ออกหุ้นกู้ 2 ชุด มูลค่า 450 ลบ. ดบ.สูง 7% ขายกองทุน-รายใหญ่ 9-18 พ.ค.นี้
NUSA ออกหุ้นกู้ 2 ชุด มูลค่า 450 ลบ. ดอกเบี้ยคงที่ 7% ต่อปี จ่ายดอกเบี้ยทุก 3 เดือน ขายสถาบัน-รายใหญ่ 9-18 พ.ค.นี้ 
NUSA ออกหุ้นกู้ 2 ชุด มูลค่า 450 ลบ. ดอกเบี้ยคงที่ 7% ต่อปี จ่ายดอกเบี้ยทุก 3 เดือน ขายสถาบัน-รายใหญ่ 9-18 พ.ค.นี้ 
25 เม.ย. 2565

บริษัท ณุศาศิริ จำกัด (มหาชน) หรือ NUSA ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกันของบริษัท วงเงินไม่เกิน 450 ล้านบาท
ชุดที่ 1 มูลค่าไม่เกิน 400 ล้านบาท อายุ 1 ปี 11 เดือน 14 วัน ดอกเบี้ยคงที่ 7.00% ต่อปี ชำระดอกเบี้ยทุก 3 เดือนตลอดอายุหุ้นกู้ เสนอขายวันที่ 9-11 พ.ค.65
ชุดที่ 2 มูลค่าไม่เกิน 50 ล้านบาท อายุ 1 ปี 11 เดือน 14 วัน ดอกเบี้ยคงที่ 7.00% ต่อปี จ่ายดอกเบี้ยทุก 3 เดือนตลอดอายุหุ้นกู้ เสนอขายในวันที่ 12-13 และ 17-18 พ.ค.65
ทั้งนี้หุ้นกู้ดังกล่าวไม่มีการจัดอันดับความน่าเชื่อถือของหุ้นกู้ โดยจะเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ผ่านบล.เคพีเอ็ม ซึ่งเป็นผู้จัดการการจัดจำหน่ายหุ้นกู้
โดยบริษัทจะนำเงินที่ได้จากการเสนอขายหุ้นกู้ครั้งนี้ไปชำระคืนหุ้นกู้ NUSA225A ที่จะครบกำหนดในเดือน พ.ค.2565 จำนวน 364.90 ล้านบาท และชำระคืนหุ้นกู้ NUSA229A ที่จะครบกำหนดบางส่วนไม่เกินเดือน ก.ย.2565 จำนวน 50 ล้านบาท และไปใช้เป็นเงินทุนหมุนเวียนในการดำเนินกิจการ จำนวน 35.10 ล้านบาท ตั้งแต่เดือน เม.ย.2565-เม.ย.2567